
	Par atzinumu par objekta gatavību darbības uzsākšanai vai turpināšanai.	



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) no interneta vietnes www.nometnes.gov.lv 2023. gada 17. maijā ir saņēmusi iesniegumu par atzinumu nepieciešamību bērnu diennakts nometnes darbības uzsākšanai Burtnieku Jauniešu centra telpās, Jaunatnes ielā 15, Burtniekos, Burtnieku pagastā, Valmieras novadā.
Inspekcija informē, ka 2023. gada 24. maijā Burtnieku Jauniešu centram ir izsniegts Inspekcijas atzinums Nr. 2.4.8.-14./307 par objekta gatavību darbības uzsākšanai (turpināšanai) Burtnieku Jauniešu centra telpās, Jaunatnes ielā 15, Burtniekos, Burtnieku pagastā, Valmieras novadā. Bērnu nometnes darbības vietas higiēniskais novērtējums veikts 2023. gada 22. maijā un tā atbilst higiēnas prasībām. Izsniegtais atzinums Burtnieku Jauniešu centram ir derīgs vienu gadu, organizējot interešu izglītības nodarbības bērniem un jauniešiem, kā arī bērnu dienas, diennakts nometnes. Lai saņemtu Inspekcijas atzinumu par objekta gatavību darbības uzsākšanai, lūdzu vērsties pie Burtnieku Jauniešu centra vadītājas Sanitas Vaļaugas vai Valmieras novada pašvaldībā.
Inspekcija iesaka pirms darbības uzsākšanas bērnu nometņu organizētājiem iepazīties ar aktuālajām Valsts izglītības satura centra “Vadlīnijas piesardzības pasākumiem bērnu nometņu organizētājiem”.

